הוועדה המשותפת לוועדת הכלכלה ולוועדת החינוך לדיון בהצעת חוק רשות השידור, כנסת 18, פרוטוקול מספר 8, 2011-12-21 10:45

כרמל שאמה-הכהן: שלום לכולם, אנחנו פותחים את הישיבה של הוועדה המשותפת לחינוך וכלכלה - הצעת חוק רשות השידור (תיקון מס' 25) התשע"א-2010 מ-541.

כרמל שאמה-הכהן: זו רפורמה שדנו עליה ארוכות במספר רב של ישיבות.

כרמל שאמה-הכהן: בהשלמת החקיקה נתקלנו בבעיה אחת והיא בעיית מימון הרפורמה שעלותה נאמדת בכמה מאות מליוני שקלים.

כרמל שאמה-הכהן: היו מאז מספר דיונים בהשתתפות ראש הממשלה כדי למצוא פתרון מימוני לרפורמה.

כרמל שאמה-הכהן: הכיוון המסתמן הוא מימון הרפורמה על ידי שימוש ומימוש בנכסי הנדל"ן של רשות השידור, דבר שנבדק ונמצא כפתרון שיכול לשרת את מימון הרפורמה, אבל הדברים עוד ייקחו מספר שבועות עד להשלמה סופית.

כרמל שאמה-הכהן: היום המטרה של הישיבה היא לפצל מספר סעיפים שכבר הכרענו בהם בתחום הרפורמה.

כרמל שאמה-הכהן: סעיף 28 לחוק העיקרי, הסעיף עוסק במכירת נכסים על ידי רשות השידור.

כרמל שאמה-הכהן: אנחנו רוצים לאשר אותו בכנסת בקריאה שנייה ושלישית.

כרמל שאמה-הכהן: הסעיף השני עוסק במימוש של נכסים דיגיטליים – סעיף 44(ו).

דנה נויפלד: למה אנחנו מפצלים את (ז) אדוני.

דנה נויפלד: למה אנחנו לא יכולים לסיים את החוק, הרי נשאר עוד סעיף אחד?

אלכס מילר: כי הנושא של המימון עדיין לא סגור סופית והרפורמה לא תקודם ללא סעיף המימון.

אתי בנדלר: יש הרבה מאוד בקשות לדיון מחדש.

אתי בנדלר: כל סעיפי התחילה והוראות המעבר שעדיין לא הוצבעו.

אתי בנדלר: מסעיף 38 ואילך.

דנה נויפלד: זה סעיף אחד שעושה את המעבר.

אתי בנדלר: לא, יש סעיף תחילה, יש סעיף מינוי ועדת - - -

אופיר אקוניס: הגברת תשאיר לנבחרי הציבור את שיקול הדעת.

כרמל שאמה-הכהן: הפיצול הוא מהותי?

דנה נויפלד: שאלתי שאלה להבנה.

כרמל שאמה-הכהן: זו התשובה, אין תשובה טובה יותר.

כרמל שאמה-הכהן: הסעיף השני שיפוצל הוא כמו שאמרתי סעיף 44(ו) – העברת תכנים באמצעים טכנולוגיים נוספים.

כרמל שאמה-הכהן: ניסינו לבדוק מבחינת הדחיפות לגבי המימון של רקע והערוץ האתיופי.

כרמל שאמה-הכהן: יש מצב לפצל את זה מבחינה משפטית?

אתי בנדלר: זה קצת בעייתי, כי יש שם עוד בקשות והסתייגויות לסעיף הזה.

אלכס מילר: על הסעיף הזה ספציפית לא היו שום הסתייגויות.

אלכס מילר: הייתי בישיבה, על הסעיף של רקע לא היו הסתייגויות ושום בעיה.

אלכס מילר: אנחנו הצבענו וסגרנו את הסעיף, אני לא מבין למה - אנחנו לפני שנת התקציב.

ישראל אייכלר: היתה בקשה להוסיף גם ל"מורשת".

לאה ורון: על זה הגיש חבר הכנסת אילטוב בקשה לדיון מחדש.

אלכס מילר: זה לא קשור, אנחנו מדברים על סעיף שאושר והוצבע ולא היו עליו שום הסתייגויות ובעיות.

אלכס מילר: הצבענו על תקציב רקע, זה תקציב שקיים היום.

אלכס מילר: הכוונה היתה לסגור רפורמות ב-2011, יש שם בעיות מאוד קשות.

אופיר אקוניס: רדיו רקע בלאו הכי משדר באמהרית.

אלכס מילר: לא, הסעיף התקציבי הוא רדיו קול ברוסית.

כרמל שאמה-הכהן: הוספנו גם לגבי אמהרית.

אופיר אקוניס: לדעתי יש עוד שפות ברדיו רקע.

כרמל שאמה-הכהן: נחכה לראות מה אומר הייעוץ המשפטי של הוועדה ולפי זה נפעל.

אתי בנדלר: הסעיף שהתקבל, אני לא מדברת על הנוסח הסופי, אומר כדלקמן – בסעיף 31 לחוק העיקרי האמור א' ואחריו יבוא ב'.

אתי בנדלר: בתקציב הרשות כאמור בסעיף קטן א' ייוחד סכום שנתי של 8 מליון שקלים חדשים לשידורי תחנת רדיו המיועדת לשידורים ברוסית, וכן סכום שנתי של 1.6 מליון שקלים חדשים לשידורי תחנת רדיו המיועדת לשידורים באמהרית.

לאה ורון: שזו הייתה הצעת יושב ראש הוועדה חבר הכנסת כרמל.

אתי בנדלר: חברי הכנסת וילף וחבר הורביץ ביקשו שייוחד סכום אך ורק לשידורי רדיו בשפה הרוסית.

אתי בנדלר: חבר הכנסת אייכלר ביקש להקצות 3 מליוני שקלים לשידורי מורשת ישראל.

אתי בנדלר: להצעה זאת היו קולות שקולים מכיוון שההצעה הזאת התקבלה לפני תיקון התקנון, כשאני אניח את הצעת החוק לקריאה שנייה ושלישית, אני בכל זאת אציין שיש בה קולות שקולים, אלא אם כן תוגש בקשה לדיון מחדש.

אופיר אקוניס: זאת הייתה הסתייגות?

לאה ורון: עורכת הדין בנדלר, הוגשה לדעתי בקשה של חבר הכנסת אילטוב להצעתו של חבר הכנסת אייכלר.

אתי בנדלר: יכול להיות.

אתי בנדלר: לא כתוב אצלי לעניין הזה.

אתי בנדלר: יכול להיות שיש, אני לא הספקתי הבוקר לאתר זאת.

אלכס מילר: על רוסית ואמהרית אנחנו הצבענו.

אתי בנדלר: עם כל ההסתייגויות.

אתי בנדלר: זאת אומרת, הנוסח שיופיע יהיה עם ייעוץ לשידורים ברוסית וייעוץ לשידורים באמהרית, לכך יהיו הסתייגויות.

אתי בנדלר: יהיו שתי גירסאות לתוספת שתאמר גם הקצאת סכום לשידורי מורשת ישראל גירסה אחת עם הקצאה כזאת, וגירסה אחת בלי הקצאה כזאת, ולכל הסעיף הזה עם שתי הגירסאות תהיינה גם הסתייגויות, אלא אם אכן הוגשה בקשה לדיון מחדש ואז אי אפשר לפצל.

אתי בנדלר: אני לא מוצאת כרגע – ככל הנראה אין, לא רשום אצלי על כל פנים כרגע.

כרמל שאמה-הכהן: נפצל גם את הסעיף הזה.

אתי בנדלר: אין לו מספר כרגע, זה תוספת היא הוצאה בישיבה האחרונה ככל הנראה והוצבעה בישיבה האחרונה.

איתן כבל: אדוני היושב ראש שם לב שהנחתי גם בקשה בהזדמנות הזו של ערוץ 10.

כרמל שאמה-הכהן: קראתי עליה בתקשורת.

ישראל אייכלר: אם זה יפוצל, אז זה יעקב - - -

כרמל שאמה-הכהן: חבר הכנסת איתן כבל הגיש בקשה, הוא בעצם רוצה לחדש את הבקשה של ערוץ 10, זה פורסם גם בסדר היום.

ישראל אייכלר: אבל איך הגיע לעיתונות?

כרמל שאמה-הכהן: הגיע.

כרמל שאמה-הכהן: הבקשה של חבר הכנסת איתן כבל שהיועצת המשפטית ואני נצטרך להכריע בעניינה, אומרת שאת אותה הצעה שהגישה בשעתו חברת הכנסת נינו אבסדזה לדחות את החובות של ערוץ 10 לתיקון חוק רשות השידור, אנחנו צריכים לבחון את ההקשר, את המהות, ולראות האם זו אכסניא המתאימה והראוייה.

אופיר אקוניס: סלח לי אדוני, לא הבנתי בדיוק, האם חבר הכנסת כבל מבקש את הבקשה דומה - - -

כרמל שאמה-הכהן: לא דומה, זהה, לדון בה ולהצביע בחוק הזה פה.

איתן כבל: לא, זה לא קשור לפיצולים.

כרמל שאמה-הכהן: מאחר ואנחנו גם פרסמנו גם הצעות של חבריי הכנסת פיניאן ואלקין להוסיף סעיף לחלק המפוצל, זכותו של כל חבר כנסת לבקש, אנחנו עמדת הוועדה תכריע בהתאם לייעוץ המשפטי מה לעשות בסוגיה, וכמובן שכל בקשה של ערוץ 10 נשקלת בוועדת הכלכלה בחפץ לב.

כרמל שאמה-הכהן: יכול להיות שהתוספת של החברים מוועדת החינוך במיוחד בראשות החבר אלכס מילר, תיטיב עם בקשתו של ערוץ 10.

דנה נויפלד: אני בכל זאת רוצה לומר.

דנה נויפלד: זו הפעם הראשונה שאנחנו שומעים על הפיצול של הסעיפים האלה.

דנה נויפלד: כמובן שזה הפריבילגיה של חברי הכנסת, לא על זה אני מעירה.

דנה נויפלד: אני מעירה על זה שההצעה המקורית באה כהצעה אחת, כמכלול אחד, ועכשיו יש בתוך ההצעה סוג של איזונים ודברים שמיטיבים עם הרשות.

דנה נויפלד: כל ההצעה מיטיבה עם הרשות, אבל הסעיפים הספציפיים האלה הם מתקשרים גם לסעיפים האחרים, והניתוק הזה וההוצאה של הסעיפים פוגעת במכלול שהממשלה הביאה.

כרמל שאמה-הכהן: זה על גבול ההזוי, אני לא רוצה להתייחס.

כרמל שאמה-הכהן: תבדקי את עצמך.

כרמל שאמה-הכהן: ועדת הכלכלה תתעלם מההערה הזאת.

אלכס מילר: משרד המשפטים לא עודכן.

דנה נויפלד: אמרתי שלא עודכנו.

דנה נויפלד: אני לא אמרתי שאני עודכנתי, אנחנו שמענו לראשונה.

אופיר אקוניס: זה די פשוט בסך הכל.

כרמל שאמה-הכהן: ההצבעה היא מאוד פשוטה, היא טכנית כרגע.

לאה ורון: חבר הכנסת נסים זאב יצביע במקום חבר הכנסת .

לאה ורון: חבר הכנסת חמד עמאר יצביע במקום חבר הכנסת רוברט אילטוב.

לאה ורון: אנחנו מדברים על חבריי הוועדה המשותפת בוועדת הכלכלה והחינוך לחוק רשות השידור.

כרמל שאמה-הכהן: אנחנו מפצלים שלושה סעיפים מהרפורמה.

כרמל שאמה-הכהן: הצגנו אותם בבירור.

לאה ורון: חבר הכנסת כרמל שאמה הכהן יו"ר הוועדה.

לאה ורון: חבר הכנסת , חבר הכנסת רוברט אילטוב, חבר הכנסת ישראל אייכלר, חבר הכנסת נחמן שי, חבר הכנסת אלכס מילר, חבר הכנסת מסעוד גנאים, חברת הכנסת רונית תירוש, חברת הכנסת עינת וילף וחבר הכנסת דני דנון שחבר הכנסת אופיר אקוניס מצביע במקומו.

כרמל שאמה-הכהן: מי בעד ההצעה לפיצול הסעיפים?

כרמל שאמה-הכהן: 6 בעד.

כרמל שאמה-הכהן: אין נגד, אין נמנעים.

כרמל שאמה-הכהן: ההצעה אושרה פה אחד למעט אלה שלא השתתפו בהצבעה.

אתי בנדלר: אין הסתייגות זה לא נוסח של סעיף חוק.

אתי בנדלר: החלטת הפיצול תועלה היום למליאה, אם הממשלה רוצה לגייס או שר האוצר רוצה לגייס חברי כנסת שיצביעו נגד, יצביעו נגד וההצעה תיפול.

אתי בנדלר: אין הסתייגות לבקשת פיצול, זה רוב ונגד.

אתי בנדלר: זה לא נוסח - - -

אמיר אייל: אמנם הצבעתם, האם אפשר לבקש, פשוט הדיון היה ביניכם, לא שמענו שום דבר.

אמיר אייל: האם תסבירו לנו על מה מדובר.

כרמל שאמה-הכהן: פיצלנו סעיפים שכבר אושרו במסגרת הדיון על הרפורמה לרשות השידור.

כרמל שאמה-הכהן: אלה סעיפים שעוסקים במכירת נכסים של הרשות, והסעיף השני שמדבר לגבי העברת תכנים באמצעים טכנולוגיים נוספים, והסעיף שמדבר על מינימום מימון לתקציב רדיו רקע בשפה הרוסית ובשפה האמהרית, אלה שלושת הנושאים שפיצלנו וקבענו כבר דיון.

כרמל שאמה-הכהן: מחר בשעה 12 בצהריים דיון רחב של שעות, מה שנקרא מחטף של 4 שעות.

כרמל שאמה-הכהן: דברו כמה שאתם רוצים, נדון.

אתי בנדלר: משמעות ההחלטה של הועדה היא - שככל שהמליאה תאשר את פיצול אותם הסעיפים מהצעת חוק רשות השידור, הצעה רחבה שעניינה ברפורמה, הסעיפים האלה יונחו לקריאה שנייה ושלישית בנפרד מהסעיפים האחרים שחלקם הדיון בהם הסתיים, חלקם הוא לא הסתיים, חלקם הם קשורים אחד בשני, ולגבי חלק מהם הוגשו בקשות לדיון מחדש.

כרמל שאמה-הכהן: חברים, העניין והמהות יתחילו מחר.

כרמל שאמה-הכהן: הגישו חברי כנסת, מצד אחד הגיש חבר הכנסת כבל בקשה להוספת סעיף שדוחה את החובות של ערוץ 10.

כרמל שאמה-הכהן: על זה אני מניח שתהיה שלמה בפני עצמה.

כרמל שאמה-הכהן: הציעו חבריי כנסת פיניאן ואלקין וביקשו להוסיף סעיף שהוא בעצם זהה להצעת חוק ממשלתית רשות השידור (תיקון מס' 26), שהונח במליאת הכנסת, שמדבר לנושא - - -ההפקה והתוכן של רשות השידור.

אמיר אייל: מה שעלה ביום ראשון?

כרמל שאמה-הכהן: מה שאושר בממשלה ביום ראשון זו ההצעה לשנות את התאריך מ-31 לדצמבר 2010, ל-31 לדצמבר 2011.

אמיר אייל: זה גם טכני.

כרמל שאמה-הכהן: לא, אמרתי זה מהותי.

כרמל שאמה-הכהן: על כך התקיים דיון נרחב בימי חמישי וכנראה גם בימי שני הבא.

נסים זאב: אין מי שביקש מחיקת החובות, חבריי הכנסת?

כרמל שאמה-הכהן: זה לדעתי מה שביקשו חבריי הכנסת אלקין ופיניאן.

אורי רוזנווקס: האם השר האחראי על רשות השידור יגיע לדיון?

אורי רוזנווקס: השר הממונה על רשות השידור?

נחמן שי: הוא מכבה שרפות.

לאה ורון: חבר הכנסת רובי ריבלין אישר את הבקשה של הוועדה להאריך את ישיבת הוועדה בזמן שהמליאה מתכנסת ברגע זה.

נחמן שי: אני לא מבין מה אתם עושים בדיוק, אבל בטוח אתם לא עושים דבר טוב.

צבי גרזון: העניין של מימון הרפורמה על ידי מכירת נכסים.

צבי גרזון: כל ועדי העובדים ברשות השידור, כלל הוועדים פנו במכתב לוועד המנהל ולמנכ"ל שאנחנו מתנגדים לזה, מתנגדים נחרצות ויש לנו גם סיבות למה אנחנו מתנגדים.

צבי גרזון: כמו כן, האיגוד המקצועי, ההסתדרות, הוציאה מכתב שהיא מתנגד גם למכירת הנכסים וזה פוגע באיתנות הפיננסית של הרפורמה של רשות השידור.

אופיר אקוניס: בדיוק הפוך.

צבי גרזון: פשוט אנחנו מתנגדים לסעיף הזה.

צבי גרזון: ההסתדרות גם הודיעה שבמקרה ותהיה מכירת נכסים אין רפורמה.

כרמל שאמה-הכהן: חבר הכנסת אקוניס, בבקשה.

אופיר אקוניס: קודם כל אני אומר לך וגם לחבר הכנסת שי באותה הזדמנות, שפיצלנו את סעיף 28 שמדבר בין היתר על מכירת נכסי מקרקעין או נכסים אחרים שבבעלות רשות השידור.

אופיר אקוניס: אני אומר את זה בצורה ברורה משום שהשיח הציבורי קצת מתעוות לו בשבועות האחרונים.

אופיר אקוניס: זה בדיוק הפוך מכל אמירות השפר על סתימת פיות.

אופיר אקוניס: זה מה שמציל את רשות השידור - נכסים של רשות השידור, אני אומר את זה גם לדני זקן.

צבי גרזון: גם ההפחתה של 5% מצילה את השוק הציבורי?

אופיר אקוניס: לא דיברתי על הפחתה של 5%.

נחמן שי: אתם לא מנהלים ממשלה, אתם מנהלים חברה לנכסי נדל"ן כנראה.

אופיר אקוניס: חבר הכנסת שי, ברשותך, מנהלת הוועדה, יושב ראש הוועדה והיועצת המשפטית לוועדה וגם חבריי הכנסת שכאן, יודעים שהוועדה הזאת מתחילתה של הכנסת ה-18 פועלת להצלת רשות השידור ולחיזוק השידור הציבורי.

אופיר אקוניס: הרעיון הזה, שאני מודה שאני הצעתי אותו לכמה וכמה גורמים של מכירת נכסים של רשות השידור והעברת הפעילות למשל של רשות השידור בתל אביב למתחם הטלוויזיה החינוכית שבגדול אין בו פעילות משעות הצהריים המוקדמות, הדבר הזה יציל את רשות השידור, משום שמכירת הנכסים בתל אביב המוכרים כמתקן רשות השידור בליאונרדו דה-וינצ'י - - -

קריאה: זה לא נכנס של רשות השידור?

אופיר אקוניס: שמע טוב מה אני אומר לך, לא רק שלא יעשה רע לרשות השידור.

כרמל שאמה-הכהן: אם זה לא, אז מה איכפת לך שימכרו את זה?

אופיר אקוניס: לא רק שלא יעשה רע לרשות השידור, יעשה טוב לרשות השידור.

ישראל אייכלר: כמה זה שווה?

אופיר אקוניס: אני לא שמאי מקרקעין, אולי היושב ראש יודע.

אלכס מילר: זה מכסה את עלות הרפורמה.

אופיר אקוניס: לכן אני אומר, הדבר הזה וגם הפיצול הזה ובכלל הרעיון הזה שבו נדל"ן של רשות השידור יימכר וכספו יעבור לטובת רפורמה, כפי שאמר חבר הכנסת מילר ברשות השידור, שיפור השידור, שיפור המשדרים וכדומה, וחיזוק השידור הציבורי מחזק את הרשות ולא מחליש אותה.

אופיר אקוניס: לטענתה של ההסתדרות על נכסי מקרקעין, כאשר ההסתדרות תמכור את נכסי המקרקעין שלה ששווים הון תועפות ברחוב ארלוזורוב בתל אביב, ותצמצם פעילות שתבוא ותטיף לנו מוסר - לצביעות יש גבול.

כרמל שאמה-הכהן: תודה רבה.

נחמן שי: מאחר שאני עבדתי ברשות השידור - - - בקריה הם קיבלו תוספת, היא לא הייתה שלהם מעולם.

נחמן שי: האולפן היה במקום אחר שנהרס, העבירו אותו לשם באופן זמני וזה לא שלהם.

אופיר אקוניס: חלק שלהם וחלק לא.

אלכס מילר: אנחנו הגענו ממש בחודשים האחרונים לנקודת ההכרעה בכל הנושא שקשור לרשות השידור.

אלכס מילר: בסופו של דבר יש קונסנסוס, לפחות רוב חבריי הכנסת כאן חושבים כך.

אלכס מילר: אם החלטנו שאנחנו רוצים לשקם, שאנחנו רוצים שרשות השידור תמשיך לצמוח ותגיע לאותם הממדים שאתם בעצמכם קבעתם אותם, צריך להתקדם.

אלכס מילר: ישנן שתי אופציות.

אלכס מילר: האופציה הראשונה - זה להעביר את הנטל של הרפורמה ברשות השידור על אזרחים.

אלכס מילר: או האופציה השנייה זה לממן את זה ממקור אחר.

אלכס מילר: כרגע מכל הבדיקות שעשינו, המקור המיידי לביצוע זה אותם הנכסים שניתן למכור אותם ולממן עוד חלק מהרפורמה, בשביל שכל מי שעובד יישאר לעבוד, בשביל שכל הפעילות שקבעתם תתחיל לעבוד, ובשביל שהרפורמה תצא.

אלכס מילר: אפשר לבוא ולהגיד שאתם נגד, אז מחר אנחנו נמשיך לחשוב, אז תיכנסו לחובות נוספים, אז תמצאו את עצמכם בלי רשות, בלי מימון הרפורמה ובלי עבודה, אז מה עשינו בזה?

צבי גרזון: האוצר הבטיח שאם - - -

אלכס מילר: רבותיי, אנחנו הגענו לכאן בשביל לקבל החלטות ולמצוא דרך הטובה ביותר לממן את הרפורמה.

אלכס מילר: כרגע אם אנחנו שמים על המשקל על מה ניתן לוותר ומי הולך להיפגע, אז עדיף למכור נכסים מאשר לפגוע בעובדים, מאשר להעביר את הנטל הזה על הציבור או למצוא כל מיני דרכים יצירתיים שיפגעו באנשים כאלו ואחרים.

אלכס מילר: רבותיי, תפעילו שיקול דעת, ההתנגדות הגורפת לכל דבר בלי לחשוב על ההשלכות ועל התוצאות יכולה לגרום למצב שהרשות תיסגר כי אף אחד לא יממן את זה.

אלכס מילר: אז צריך להתקדם, ואם אתם רוצים להתקדם, בוא נגמור עם העניין של המימון, ברגע שהעניין של המימון נגמר הרפורמה תצא לדרך ואז תאמינו לי שכל העניין של רשות השידור תיראה אחרת.

אלכס מילר: כרגע אני שומע שיש התנגדות של עובדים למכור נכסים, אז בסדר, אז אם אתם מתנגדים, אז לא מכרנו.

אופיר אקוניס: סליחה, עם כל הכבוד, חבר הכנסת מילר, זה לא נכס שלהם, זה נכס ציבורי.

אלכס מילר: גם התנגדות חייבת להיות פרופורציונאלית.

איתן כבל: תודה.

איתן כבל: אני יכול לומר לכם חברי הוועדה, תרשמו לפניכם, ולא בפעם הראשונה אני אומר את זה, שגם הנכסים יימכרו וגם לא תהיה רפורמה.

איתן כבל: מה שאני מבקש לומר בעצם, אני לא מתנגד למכירת נכסים, אני יכול לומר לכם שאם היה מישהו שקידם את הפרוייקט של מכירת הנכסים ברשות השידור, אף אחד לא עשה את זה יותר ממני, סליחה שאני מעיד על עצמי, לצערי, יאמרו לכם גם במשרד האוצר, אחרי שסיימתי את תפקידי, גם הנושא הזה בעצם כמעט ונעצר לגמרי.

איתן כבל: לייצר קשר בין הבראת רשות השידור לבין מכירת נכסים מצד שני והורדת האגרה אין לו דבר וחצי דבר, חברים יקרים.

איתן כבל: הורדת האגרה היא בעצם תהליך של גזר דין מוות על רשות השידור, מכירת נכסים היא חלק בלתי נפרד מהתהליך להבראת רשות השידור, אבל הוא לא בא במקום, הוא גם לא יכול להיות במקום, ומי שמנסה לייצר תהליך כזה של פעולה משולבת שמצד אחד מכירת נכסים לרפורמה, ומצד שני הורדת האגרה, חברים יקרים, תחפשו לכם מקום עבודה אחר.

כרמל שאמה-הכהן: בבקשה, חבר הכנסת ישראל אייכלר.

כרמל שאמה-הכהן: בבקשה.

ישראל אייכלר: לעניין הזה של מכירת נכסים לצורך מימון רפורמה, אני סומך על האנשים המקצועיים שיודעים את הערך של הדבר הזה.

ישראל אייכלר: אני כן רוצה לומר, שאנחנו מדברים על שידור ציבורי, אפשר להגיד על רשות השידור שבצונאמי התקשורתי האנטי חרדי, דווקא רשות השידור, קול ישראל ובעיקר הערוץ הראשון הם הכי מתונים בעניין הזה.

ישראל אייכלר: אבל למרות זאת, אני יודע שכאשר מביאים אדם שמסית נגד ציבור שלם, ונגד אורחות החיים היהודיים בארץ ישראל, לא מביאים מצד שני מישהו שיגיב אפילו במלה אחת, הם לא מוצאים שום חובה, איזשהו איזון כי הם שידור ציבורי.

ישראל אייכלר: וגם השבוע כאשר מחתה בפני ראש הממשלה במכתב גלוי על זה שהוא התייצב לצד המסיתים, לא מצאה רשות השידור לדווח על זה, ולא שלא העברנו, העברנו, ונדמה לי שאפילו הכתב הקליט אותנו ולא היתה שום אפשרות, וכאשר ביקשנו להגיב על דברי אותו פרופסור שהסית נגד הציבור החרדי, אמרו לי שנשלח הודעה לכתב בכנסת וזה יגיע, שום דבר לא הגיע.

ישראל אייכלר: לכן אני מבקש מאנשי רשות השידור הציבורי, אמנם יש לכם דעות משלכם, וזה לגיטימי.

ישראל אייכלר: אבל לא ייתכן ששידור ציבורי שיונק מיליארד שקל בשנה מן הציבור, ואנחנו חייבים לשלם אגרה שתמשיכו בדרך הזאת ותסחפו ברוח התקשורתית האנטי יהודית והאנטי חרדית.

ישראל אייכלר: אסור לכם לעשות את זה, אדרבא, תייחדו את עצמכם, כמי שיש לכם צרכנים חרדים במאות אלפים ואולי במליונים להיות גם אובייקטיביים, אפילו עיתונאי לא יכול להיות אובייקטיבי, אבל לפחות תהיו מאוזנים שעל כל מי שמביא ומדבר נגד חייב להיות מישהו בעד, בפרט בדברים שגורמים לאנשים כל כך הרבה דם רע נגד ציבור שלם וגם נגד המתנחלים.

ישראל אייכלר: העובדה שמסיתים נגד המתנחלים, מביאים רק אלה שמתנצלים בשם המתנחלים, אבל לא מביאים אף פעם מישהו שייצג את העמדה של המותקפים.

ישראל אייכלר: אני מבקש מכם, אנחנו באים מכספי הציבור לעזור לכם, אתם לפחות תמלאו את תפקידכם בצורה מאוזנת.

ישראל אייכלר: תודה רבה.

אלכס מילר: בקשר לבקשה של חבר הכנסת איתן כבל על ערוץ 10, אדוני, אני טוען נושא חדש, בבקשה.

כרמל שאמה-הכהן: עוד לא הכרענו בערוץ 10.

נסים זאב: אנחנו עוד בערוץ 1 הגעת ל-10?

איתן כבל: ומה הקשר לנושא חדש בכלל?

איתן כבל: כל זה נושא חדש.

נסים זאב: אדוני היושב ראש, בשביל להיות גאון כזה - - -

לאה ורון: חבר הכנסת מילר, אם אתה יורד מההצעה שלך לנושא חדש, אז תודיע שאתה יורד מההצעה שלך.

אתי בנדלר: אתה צריך לטעון נושא חדש, אם חבר הכנסת יציג את הצעתו לשלב את הנושא בחוק הזה, אז אתה יכול לטעון חדש.

כרמל שאמה-הכהן: יש לך עוד שני מהלכים בדרך שעוד לא הוכרעו.

אתי בנדלר: אז זה יגיע לוועדת הכנסת להכרעה.

נסים זאב: אדוני היושב ראש, לא צריכים בכלל את הוועדה הזאת אם כל הדרך והמחשבה היא מכירת נכסים, הרי ברור, מי שיש לו חובות אז אולי ימכור את הנכסים שלו כדי לממן את החובות שלו.

נסים זאב: השאלה הנכסים, לדעתי, הנכסים הם בעצם בסיס כלכלי לטווח הארוך.

נסים זאב: אי אפשר לבוא למכור את הנכסים להתנער, הייתי אומר, מהאחריות שהממשלה לא תהיה שותפה פעילה לערוץ 1 ואני רוצה לומר לך, רשות השידור הממלכתי - חייבים לעשות את הכול כדי להשאיר אותה, היא חיונית, גם השידורים שלהם הם ברצף, אין פרסומות באמצע, לא שזה באידיאולוגיה שלי, אבל אני יכול לומר שבאמת זו הרשות השידור היחידה שהיא הכי אובייקטיבית שהייתי יכול לומר מבחינת הפוליטיקאים.

אופיר אקוניס: לא, מבחינת השיח הציבורי.

נסים זאב: מבחינת עצמי.

ישראל אייכלר: מתי הרב נסים זאב הופיע בקול ישראל פעם האחרונה?

נסים זאב: אני לא רוצה להופיע.

נסים זאב: אני חושב שצריכים לשים שם את נציגי ש"ס ואגודת ישראל בתוך רשות השידור כדי לאזן.

אופיר אקוניס: יש בוועד המנהל.

נסים זאב: תבדוק למה אתה לא מיוצג טוב, ולמה הדברים שאתה אומר לא נראים - - -

ישראל אייכלר: אני מיוצג טוב, אבל הציבור שלי לא מיוצג.

נסים זאב: אני איתך בעניין, שיבוא לידי בחיטוי כל מה שנאמר על ידינו.

נסים זאב: הנושא חשוב צריך לתת את הדעת, החלטות לא יכולות להתקבל כלאחר יד, אלא אחרי דיון מעמיק ויסודי.

נחמן שי: אני רוצה לתת לכם קצת פרספקטיבה לעניין.

נחמן שי: אני מפציר בראש הממשלה לעסוק בניהול ענייני המדינה ולא במכירת עסקי נדל"ן ממש.

נחמן שי: יש לי כמה התנסויות קודמות, אולי הפורום הזה לא זוכר שאנחנו פעם ייבשנו את הים מול תל אביב כדי להעביר לשם את שדה התעופה דב.

נחמן שי: האזרחים ניגשים, ממלאים את פיהם מים, רצים ליבשה, שופכים וחוזרים וכך אנחנו מתקדמים יפה בתהליך, זה היה הרעיון של ראש הממשלה.

ישראל אייכלר: כך נבנתה החומה הסינית.

נחמן שי: זה היה – להוציא את שדה התעופה דב החוצה, לייבש את הים, וכן הלאה, זה מצויין, והנה פתרנו גם שטח אדמה מצויין יקר מאוד וגם ייבשנו את הים.

נחמן שי: גם את רשות השידור אנחנו מייבשים כנראה בדיוק באותו אופן.

נחמן שי: אני אומר לך, אני חושב שאתם רוצים טוב.

אופיר אקוניס: אני אומר לך, אני אתה אומר לי?

אופיר אקוניס: בטוח רוצים טוב.

נחמן שי: אם אתם רוצים טוב ואתם באמת רוצים להעביר את הרפורמה, עוד נדבר על זה, אבל בעיקרון את הרפורמה, אני חושב שאתם רוצים יש פה ויכוחים.

נחמן שי: העניין הזה של מכירת נכסים הוא לא סביר, הוא לא קביל, הוא לא אפשרי.

אלכס מילר: תביא מקור.

נחמן שי: תקשיב לי, אני חיפשתי, הייתי שם, תאמין לי.

אופיר אקוניס: עם כל הכבוד, היית שם לפני עשרים שנה.

נחמן שי: הייתי שם לפני עשר שנים, והנכסים לא גדלו ולא קטנו, נשארו אותם נכסים וניסינו למכור אותם, תבין מה אני מנסה להגיד לך, ניסינו למכור.

אופיר אקוניס: לא הצלחתם אז, נצליח עכשיו, תאמין לי, נבריא את רשות השידור.

נחמן שי: לא תצליח למכור.

נחמן שי: יש נכסים שאתה לא יכול - - - אני אומר לך, פירנסנו עורך דין במשרה מלאה עשרות שנים כדי לגעת בבניין שנמצא - - -

כרמל שאמה-הכהן: חבר הכנסת שי, לא יצליחו זו בעייתם.

נחמן שי: אבל מה קורה בינתיים?

נחמן שי: זה לא איכפת לי, לא יצליחו, כן יצליחו.

אופיר אקוניס: בכלל, חבר הכנסת שי, עוד דבר, לא כל דבר שאנחנו מביאים הוא פסול.

אופיר אקוניס: אתם פוסלים עד היסוד כל דבר, כך אי אפשר לנהל דיון.

נחמן שי: לא כל דבר.

אופיר אקוניס: כן כל דבר.

נחמן שי: יש לכם רפורמה בידיים.

נחמן שי: יש לכם הצעה קיימת והיא עברה את כל המכשולים, וצריך כסף, מה לעשות, מקופת המדינה כדי לתת לה לצאת לדרך, זה הרעיון אין אחר.

נחמן שי: מכירת הנכסים - ניסינו לגעת בבניין ברוממה, ניסינו לגעת בנכסים בקרייה, הבניין ברוממה הוא נכסי נפקדים, זה דבר שהוא היסטורי, אי אפשר לגעת בזה.

אופיר אקוניס: נפנה לאפוטרופוס הכללי.

אופיר אקוניס: הוא אומר מראש הכול לא יצליח, ואנחנו באים לחזק את השידור הציבורי.

איתן כבל: הדיון עכשיו טכני.

איתן כבל: הוא קבע דיון מחר.

אופיר אקוניס: הדיון הוא לא טכני בכלל.

אופיר אקוניס: אדוני, אנחנו פיצלנו את סעיף 28, וזה בכלל לא טכני זה מאוד מהותי.

אופיר אקוניס: אני אומר לך שזה יבריא ויחזק את רשות השידור.

אופיר אקוניס: אתם באופן אוטומטי מתנגדים לכול.

נחמן שי: אני רוצה להציע דבר פרקטי, אתה בחור פרקטי, אדוני היושב ראש.

נחמן שי: אתה לא יכול להשתית את זה על הצהרות ורעיונות בוסר.

נחמן שי: שיגישו לנו נייר מסודר, שמישהו יעשה מיפוי של הנכסים, איפה הם נמצאים, כמה הם שווים, מה הסיכוי למכור אותם, אפשר לראות את זה על הנייר?

נחמן שי: אפשר לשם שינוי לעשות עבודה רצינית פעם אחת?

נחמן שי: כי אני זוכר שעשינו עבודה כזאת, וראינו שאין לנו מה לעשות.

איתן כבל: לגבי רוממה יש היתכנות גבוהה מאוד.

נחמן שי: היתכנות גבוהה מאוד בעוד 20 שנה.

אופיר אקוניס: יפה מאוד.

אופיר אקוניס: אדוני היושב ראש כולם מסכימים.

אפרים מלכין: אף אחד לא מדבר על רוממה, מדברים על "שערי צדק".

נחמן שי: בשערי צדק מגדלים קוצים.

נחמן שי: רכשו שטח עצום והפכו אותו למגרש חנייה, אז תמכור אותו.

אופיר אקוניס: בסוף, כשמתחיל דיון רציני, בסוף כולם מתכנסים לרעיון שלנו, ולמרות שהם הצביעו נגד, הם גם תומכים בו, כולל חבר הכנסת שי.

נחמן שי: אני מבקש מהוועדה נייר, אבל נייר שיציג את הנכסים שיש לרשות השידור ועלותם, כמה הם שווים.

אופיר אקוניס: לטובת

אופיר אקוניס: כם אתם תומכים.

דני זקן: לגבי סוגיית מכירת הנכסים.

דני זקן: לנו אין התנגדות על הסף, אנחנו לא פוסלים על הסף את העניין הזה, אבל צריך מאוד להיזהר.

דני זקן: ולמה?

דני זקן: צריך בית לרשות השידור, אי אפשר לבוא ולעשות מכירה כוללת של הנכסים ולעבור בשכירות ממקום למקום, זה לא דבר שאפשר לעשות אותו בצורה פשוטה כל הזמן.

דני זקן: צריך לבנות אולפנים, צריך לבדוק את העלות, ולא פחות חשוב צריך לבדוק את העלויות.

דני זקן: גם אני מחכה עדיין לראות את התכנית, יש כמה תוכניות שרצות, עושים עבודה ברשות השידור, גם אני יודע את זה.

דני זקן: אבל עדיין אין תכנית שיכולה להבטיח שממכירת הנכסים שמדובר עליהם, יש שתיים שלוש חלופות, אכן יהיה גם מימון לרפורמה וגם תכנית לטווח ארוך לרשות השידור.

דני זקן: לכן אני כן מציע שכל מה שייעשה יובא באמת לאיזשהו דיון ציבורי פתוח, כדי שנגלה ונראה שאכן זה עובד.

דני זקן: כאמור, התנגדות על הסף אין לנו, ובלבד שזה יביא בהמשך להמשך ולא מכירת נכסים לפשיטה בסופו של דבר, פשיטת רגל של הרשות.

דני זקן: לגבי כלל המימון של הרפורמה – זה הקטע של המשך מתווה הפחתת האגרה, חבר הכנסת אקוניס.

דני זקן: אני יודע שאתה בעדו, ואתה הלכת איתו.

דני זקן: זה התחיל ב-2004, חבריי הכנסת מי שלא יודע.

דני זקן: החטא הקדמון והבור העמוק שאליו נכנסה רשות השידור היא בגלל הפחתת 5% כל שנה מ-2004 מיליארד וחצי שקלים מנתוני רשות השידור, אם אתם יכולים לאשר את זה או – שני מיליארד היושב ראש מציין, שני מיליארד שקלים עבדו אז.

דני זקן: מאז איך אפשר לבוא ולהגיד עכשיו, אנחנו בעד שידור ציבורי, בעד הבראת רשות השידור, חבר הכנסת אופיר אקוניס, ובצד השני, להגיד, טוב אז נמשיך במתווה של הפחתת האגרה, לא קולט את זה, לא מבין.

אופיר אקוניס: נדמה לי שהציבור אוהב את זה שמפחיתים לו כל שנה.

אופיר אקוניס: תאמין לי, אני מסתובב ויודע, הציבור רוצה ביטול מוחלט.

דני זקן: הציבור יכול לרצות את הביטול, אבל הציבור לא רוצה שידור ציבורי, תגידו או.

דני זקן: קיי.

דני זקן: אי אפשר.

אופיר אקוניס: אנחנו רוצים שידור ציבורי חזק ומכירת הנדל"ן תעזור לנו.

דני זקן: האגרה במדינת ישראל היא הנמוכה ביותר בעולם.

אמיר אייל: למה זה תנאי?

אמיר אייל: למה היא לא יכולה לשים הערת אזהרה על הדבר הזה ולעשות רפורמה?

אמיר אייל: למה היא צריכה למכור את זה?

אופיר אקוניס: זה לא כתנאי.

דני זקן: האגרה ברשות השידור היא הנמוכה ביותר בעולם המערבי.

דני זקן: שינוי מתווה האגרה בלי העלאתה היה מביא את המימון לכול, והצענו את זה כמה פעמים.

כרמל שאמה-הכהן: מר זקן, ועדת הכלכלה החליטה לא פעם אחת, זה דבר מאוד ברור.

כרמל שאמה-הכהן: לא נעלה את האגרה.

דני זקן: אבל למה להמשיך להפחית, זה יגיע לפה?

כרמל שאמה-הכהן: יש מתווה שהוכרע כבר לפני מספר שנים.

כרמל שאמה-הכהן: מה שאתה מציע עכשיו זה בקשה שנעלה את האגרה במהות.

דני זקן: אני לפחות מבקש שתעצרו את המשך ההפחתה.

כרמל שאמה-הכהן: לעצור ולעלות.

כרמל שאמה-הכהן: ירידה שנקבעה כבר מראש, כבר קבעה שהאגרה תהיה בשנת 2012 בסכום מסוים.

כרמל שאמה-הכהן: מה שאתה מבקש, אתה אומר תבטלו את ההפחתה, במלים אחרות אתה אומר תייצרו כבר העלאה.

דני זקן: בסדר, אז מתי?

דני זקן: עד תקציב אפס אגרה?

כרמל שאמה-הכהן: זו הירידה האחרונה, אם אינני טועה.

דני זקן: זה לא, זה המשך המתווה.

אופיר אקוניס: נדמה לי שעד 2014.

דני זקן: חבר'ה תעמדו על העניין הזה.

דני זקן: דבר אחרון, ההנהלה באמת לא נמצאת כאן, העיר על זה מישהו, אני יודע שיש ועדת מכרזים אמנם בתל אביב עדיין, היה צריך להיות פה נציג יותר בכיר של ההנהלה, חבל מאוד, אני רוצה להתריע על זה, שהנהלת רשות השידור מצויה בנתק עם נציגויות העובדים, זה נתק שמוביל כנראה לסכסוך עבודה שייצא, זה לא סתם שאני אומר את ההערה הזאת כי אפשר לעשות שום רפורמה ברשות השידור בלי לשתף את העובדים.

דני זקן: עד עכשיו עשינו את זה בשיתוף, לא היה אפשר להגיע לרפורמה ולהסכמים.

דני זקן: בלי השיתוף הזה, בלי השיתוף הקיים היום, זאת אומרת, עם הנתק שקיים היום, שום דבר לא יזוז גם אם תביאו את הכסף שבעולם.

קריאה: - - - אין לנו שום נתק.

דני זקן: לוועדים אין של העובדים הלא עיתונאיים, לעובדים העיתונאיים יש נתק עם ההנהלה.

ישראל אייכלר: לא שמעתי תשובה לגבי האיזון הנדרש.

ישראל אייכלר: אין הנהלה, מה לעשות?

כרמל שאמה-הכהן: הנהלה תהיה ביום חמישי.

כרמל שאמה-הכהן: כל הפניות בחודשים האחרונים מאז שהוקפאו הדיונים ברפורמה ברשות השידור הייתה - תאיצו ותשלימו את הרפורמה, זה מה שאנחנו מניעים תהליך עכשיו, אני לא מבין את ההתנגדויות.

דני זקן: מצידה של אגודת העיתונאים תהיה שיהיה שיתוף פעולה מלא בכל האצה של הרפורמה.

דני זקן: אני יודע שחבריי בוועדים האחרים הלא עיתונאיים מתנגדים, אצלנו יהיה שיתוף פעולה.

דני זקן: אני מייצג את העיתונאים, מצידינו יהיה קידום.

אלכס מילר: אתה לא מצפה שנכניס את זה בחוק את יחסי העבודה בין ועדים לבין הנהלה.

דני זקן: לא, אני רק נתתי הערה, סיפרתי את תמונת המצב, זה חשוב אלכס.

אלכס מילר: אנחנו תמיד חיזקנו את המצב שלפני שמכריעים או מחליטים על משהו שבכל מה שקשור ליחסי עבודה, צריך לשתף את העובדים.

אלכס מילר: אני בא מעולם הסטודנטים, אני יודע בדיוק מה זה שמחליטים משהו ולא משתפים את הסטודנטים.

אלכס מילר: תודה.

צבי גרזון: אני דיברתי.

צבי גרזון: אני חושב שהחבר שלי רן יוסיף כמה דברים.

רן אפרתי: אני רוצה להצהיר פה שאין נתק בין ההנהלה לועדים.

רן אפרתי: דני דיבר בשם העיתונאים, אולי חלק מהעיתונאים, אבל אין נתק בין ההנהלה לוועדים, ההיפך, יש דו שיח ומגיעים להבנות ולהחלטות והכול בסדר גמור.

רן אפרתי: אנחנו לא נגד מכירת נכסים באופן גורף.

רן אפרתי: צריך לצבוע אני חושב, כשאומרים מכירת נכסים, צריך לחשוב לקראת מה הולכים למכור, כי יש מקומות שאולי באמת איזה מחסן פה, דברים מהסוג הזה שאפשר למכור אותם זה לא בעיה.

אלכס מילר: הנה, לקראת זה, זה הרפורמה, בשביל זה מוכרים

רן אפרתי: בסדר, לא אמרנו שאנחנו נגד באופן גורף, אבל צריך לפני שהולכים למכור, צריך לבדוק מה הולכים למכור, כמה זה יוצא, כמה זה עולה, זה יכסה את העלות, אתה יודע, הכי קל למכור.

רן אפרתי: צריך קודם כל לבדוק, לעשות תכנית עסקית, לראות כמה עולה איקס, מה התועלת.

אלכס מילר: התפקיד של מי שלוקח על עצמו אחריות לניהול של רשות השידור כדי שיוכל לממן את המשכורות ואת ההפקות כל חודש, הוא צריך לבנות את התכנית העסקית.

רן אפרתי: אבל אתה יודע, לקבל החלטה גורפת למכור נכסי רשות - - -

אלכס מילר: מי שמקבל אחריות בסופו של דבר נותן את הדין על ביצוע או לא ביצוע.

כרמל שאמה-הכהן: ביום חמישי נפגשים.

רן אפרתי: חתמנו על הסכם רפורמה, אף אחד לא מתכחש לכך.

רן אפרתי: האוצר הבטיח איתנות פיננסית בדמות כסף, ולא בדמות מכירת הבתים שלנו, זה הכול.

רן אפרתי: האוצר צריך לבוא ולתת את הכסף.

איתן כבל: אתה מבין למה לא יקרה בסוף?

רן אפרתי: הם לא רוצים לתת כסף, זה הכול.

אורי רוזנווקס: בשם היוצרים, אנחנו רוצים להגיד שאנחנו הנחנו כרגע על שולחנה של אתי בנדלר, היועצת המשפטית, מכתב מהעורך דין שמייצג אותנו לבג"צ נגד רשות השידור בעניין המחויבויות.

אורי רוזנווקס: זה בג"צ שהולך להיות מוגש בימים הקרובים, אנחנו מבקשים מהוועדה להימנע מחר בדיון בעניין הזה של תזכיר החוק.

אורי רוזנווקס: אנחנו מגישים בג"צ על העובדה שרשות השידור לא עמדה במחוייבות התוכן ב-2011.

אורי רוזנווקס: חלק מהסיבה שאנחנו כולנו יושבים פה היום בכזה אופן בהול שנודע לנו אתמול ב-12 בלילה שמתקיים דיון, זה עצם המכתבים שהוצאנו.

אורי רוזנווקס: אנחנו הוצאנו מכתבים ואנחנו מבקשים לדחות את הדיון בעניין הזה מחר, אנחנו חושבים שזה לא לעניין.

כרמל שאמה-הכהן: בקשתכם תישקל.

כרמל שאמה-הכהן: לסיכום.

כרמל שאמה-הכהן: מה שהחלטנו היום החלטנו דבר אחד על פיצול של הסעיפים.

כרמל שאמה-הכהן: כמו כן, הוועדה הציגה והניחה על השולחן שתי בקשות מהותיות לתוספת אחת של חבר הכנסת איתן כבל, שפשוט מבקש לחדש את בקשת דחיית החובות של ערוץ 10 גם על בסיס הפלטפורמה של חקיקת חוק שירות השידור.

כרמל שאמה-הכהן: הדבר ייבחן על ידי היועצת המשפטית ועל ידי האם אנחנו נעתרים לבקשתו, אחרי כן התקיים בכך דיון מהותי, עם הוועדה משותפת לכלכלה וחינוך, יכול להיות שהשינוי בהרכב ייטיב עם ערוץ 10, ולכן הדיון בזה התקיים גם מחר, חבר הכנסת כבל.

כרמל שאמה-הכהן: אם אתה רוצה לדבר איתם גם לפני כן, תציג את הטיעונים שלך.

אתי בנדלר: אני רוצה להעיר, אדוני היושב ראש, הטיעונים כמובן התפרסו כאן בפני הוועדה מדוע חבר הכנסת אלקין וציון פיניאן הגישו את בקשתם.

אתי בנדלר: מדוע חבר הכנסת כבל מגיש את בקשתו.

אתי בנדלר: אבל גם אם הוועדה תסבור שהמדובר בנושאים שאינם רלבנטיים להצעות החוק, עדיין לא הוועדה היא שמוסמכת להחליט בעניין, אלא ככל שנציג ממשלה או חבר כנסת כלשהו יטען לגבי איזו מהבקשות טענת נושא חדש, אנחנו נאלץ להעביר את ההכרעה בנושא לוועדת הכנסת.

כרמל שאמה-הכהן: אני כבר הלכתי לשורה התחתונה.

כרמל שאמה-הכהן: מה שיקבע זה יהיה עמדתנו בעניין נושא חדש, עמדה שלך המקצועית משפטית, עמדה שלי תהיה כהמלצה שלנו בוועדת הכנסת קרוב לוודאי שתתקבל לכאן ולכאן, לכן הגעתי כבר לשורה התחתונה.

כרמל שאמה-הכהן: זה לגבי עניין של ערוץ 10, והמגמה, דרך אגב, גם של ועדת כלכלה וגם של ועדת החינוך היא לאפשר כל הזדמנות.

איתן כבל: כך צריך לראות, אדוני היושב ראש.

כרמל שאמה-הכהן: כך אני רואה את זה.

כרמל שאמה-הכהן: כל הזדמנות אפשרית, ולהתגמש עד גבול האפשר, כדי לנסות ולמצות כל אפשרות להציל את ערוץ 10, על כך אין ויכוח.

כרמל שאמה-הכהן: כך נהגנו בעבר שדחינו את הדיונים פעם אחר פעם, וגם שאפשרנו להעלות לחברת הכנסת אבסדזה את הבקשה שלה במסגרת של החוק הקודם, זה גם היה איזה סוג של אקרובטיקה.

כרמל שאמה-הכהן: הנושא השני, כדי שהדברים שיהיו ברורים, שלא יגידו שמחר מבצעים כאן איזה סוג של מחטפים.

כרמל שאמה-הכהן: הצד השני, הבקשה של חבר הכנסת פיניאן ואלקין שמבקשים פשוט ליישם את הצעת החוק הממשלתית שהונחה השבוע במליאה והקראתי אותה, השינוי של תאריך שבעצם בפועל אומרים מחיקת מחויבויות של רשות השידור לשנת 2011, על כך אני מניח שיהיה גם דיון ארוך וסוער עם כל הצדדים ונכרע בו.

אמיר אייל: הערנו שכל ההצעה הזאת נובעת מהמכתבים הקדם בג"צ שהגשנו.

אמיר אייל: משם הדיון הזה הגיע.

כרמל שאמה-הכהן: בג"צ זה דבר אחד וכנסת זה דבר אחר.

כרמל שאמה-הכהן: אנחנו לא מתערבים לבג"צ - - -

אמיר אייל: אחר כך אתם מתלוננים שהולכים לבג"צ כל הזמן.

כרמל שאמה-הכהן: מי התלונן?

כרמל שאמה-הכהן: שמעת תלונה?

כרמל שאמה-הכהן: אני לא התלוננתי.

אתי בנדלר: אם אתה טוען שההצעה הזאת באה בעקבות המכתבים שלכם.

אמיר אייל: זה ברור.

אתי בנדלר: אולי טוב שכך, משום שראה מי שראה שאם לא יתוקן החוק, יוצא באמת שרשות השידור ואולי מעבר לזה עברו על החוק.

אמיר אייל: הם עברו על החוק חד משמעית ב-2008 ושם לא תוקן - - -

אורי רוזנווקס: כבר לא צריך לתקן את החוק, אפשר לתת את הכסף.

כרמל שאמה-הכהן: זה אופציה שהוועדה תדון בה מחר.

אמיר אייל: כשערוץ 10 היה באותו מצב, ביקשנו, דרשנו אתם הוועדה הזאת את הכסף.

אמיר אייל: כשערוץ 10 עושה את זה, אז אומרים ראש הממשלה ימחק, הוא הרי אחראי על השר הממונה, הוא מוחק את זה.

כרמל שאמה-הכהן: קודם כל עוד אף אחד לא אמר לגבי מחיקה את דעתו.

אמיר אייל: הממשלה אמרה את דעתה.

כרמל שאמה-הכהן: אני מדבר במישור של הכנסת.

כרמל שאמה-הכהן: הדבר שכן ברור, ואי אפשר לחלוק עליו, שלא דין ערוץ 10 במישור הזה כדין רשות השידור.

כרמל שאמה-הכהן: רשות השידור זה קופה ציבורית וגוף ציבורי, וערוץ 10 - - -

אורי רוזנווקס: דווקא בגלל זה אנחנו - - - כסף של כולנו.

אמיר אייל: כסף של כולנו.

אמיר אייל: אתם מוכרים נכסים שלנו, מוחקים את המחויבויות לציבור.

איתן כבל: למרות הכול אני רוצה להגיד לך תודה.

איתן כבל: תודה שאתה, היועצת המשפטית נענית לבקשה שלי להעלות גם את העניין של ערוץ 10.

איתן כבל: הרי כל הדיון הוא דיון של החרגה, ובהחרגה כמו בהחרגה, אנחנו נצטרך למצוא את נקודת האיזון, ואני מקווה גם אתה אדוני וגם היועצת המשפטית יהיו פתוחים.

כרמל שאמה-הכהן: חבר הכנסת כבל, אגיד לך מה השורה התחתונה בעניין הזה.

כרמל שאמה-הכהן: אמרתי את גישתי הברורה, הבסיסית לעניין כל ניסיון להציל את ערוץ 10, שנית, אני לא רוצה ליפול אצלך בנאום בן דקה, כמו שעשית אתמול לראש הממשלה.

כרמל שאמה-הכהן: אני מאוד אשקול את בקשתך בחיוב.

איתן כבל: אתה צודק.

כרמל שאמה-הכהן: תודה רבה לכולם.

כרמל שאמה-הכהן: הישיבה נעולה.